
MUNICIPIUL TIMIȘOARA

PRIMĂRIA

DIRECȚIA INCUBATOR DE PROIECTE

NR. TMI2023-013560/21.11.2023
RAPORT DE SPECIALITATE

privind aprobarea documentației tehnico-economice – faza DALI și a indicatorilor tehnico-economici aferenți obiectivului de investiție din cadrul proiectului „Reabilitare școală gimnazială 1- școala verde  inteligentă”,  nr.C5-B1-1841 finanțat  prin Planul Național Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice  

Prin Hotărârea Consiliului Local nr.476/30.09.2022 modificată prin HCL nr.17/19.01.2023 s-a aprobat depunerea și implementarea proiectului „Reabilitare Școala Gimnazială 1- Școala Verde Inteligentă” în vederea accesării fondurilor europene nerambursabile prin Planul Național de  Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice.
  În  urma parcurgerii etapelor de evaluare,  în data de 20.02.2023 a fost semnat contractul de finanţare nr.20609  pentru proiectul „Reabilitare școală gimnazială nr.1- școala verde inteligentă” în cadrul apelului de proiecte: PNRR/2022/C5/2/B1/1, Runda 2, Componenta 5-Valul renovării, axa 2- Schema de granturi pentru eficiența energetică și reziliență în clădiri publice, operațiunea B.1:Renovarea  integrată (consolidare  seismică și renovare  energetică moderată) a clădirilor publice.
  Documentația de avizare a lucrărilor de intervenție a fost elaborată  de către  CUSTOMIMAGE S.R.L, în baza contractului de achiziție de proiectare faza DALI  nr. 41/20.04.2022.

  Documentația de avizare a lucrărilor de intervenție a fost elaborată cu respectarea prevederilor H.G. nr. 907/ 29.11.2016 privind etapele de elaborare şi conţinutul - cadru al documentațiilor tehnico-economice aferente obiectivelor/proiectelor de investiții finanțate din fonduri publice. 
Situația existentă:

În prezent Școala Gimnazială nr. 1 este atestată încă din anul 1762 si a fost ce-a de-a 4-a școală din Timisoara, dar abia în 1847 este construită clădirea proprie, inaugurata în 1849. Înființarea claselor paralele și a claselor III-VI a făcut necesară extinderea clădirii de mai multe ori, construcția aceasta menținându-se și în zilele noastre cu modificările aduse spațiilor interioare. Clădirea formată din două corpuri C1 și C2 – S+P+1E, nu este monument istoric dar se află în zona protejata.  Situl urban“Fabric”, care este cea mai veche zonă din cartierul Fabric al Timișoarei, declarată monument istoric având codul LMI TM-II-s-B-06096. Construite după 1744, în special în secolul al XIX-lea și la începutul secolului al XX-lea, majoritatea clădirilor sunt în stil eclectic istoricist. Structura de rezistență pentru corpurile C1 și C2 este de tip zidărie portantă neconfinată, cu pereți din zidărie de cărămidă plină presată, dispuși în sistem celular- pereți rari, regulată atât în plan cât și în elevație.

Obiective preconizate a fi atinse prin realizarea investiției publice

Prin proiectul de investiție se propun a se realiza următoarele activități:

· Consolidarea fundațiilor și a demisolului, prin cămășuirea pereților perimetrali de la subsol cu minim 5cm, torcretat, pe fața interioară si realizarea unor centuri de ancorare de minim 30cm lățime;
· Creșterea capacitații portante a zidăriilor, prin:

-         realizarea de cămășuielii cu beton C20/25 in grosime de minim 5 cm, torcretat, armat cu plase Ø6/100/100 mm din BST500, pe fața interioară a pereților perimetrali. Se vor cămășui pereții la parter  și la etajul 1. Înainte de aplicarea torcretului pe suprafața suport a peretelui de cărămidă se vor adânci rosturile verticale și orizontale dintre cărămizi cu l,5-2,0cm, apoi se trece la curățarea de impurități prin periere. Prinderea plaselor se va face cu conectori Ø10, câte 5 bucăți pe m2. La partea superioara a pereților de la etajul 1 se vor realiza centuri din beton armat. Se vor executa centuri din beton armat și la aticele și timpanele de la pod,

-           reparații la fațadă. Pentru a asigura o exploatare a construcției în condiții de siguranță și confort precum și pentru refacerea aspectului arhitectural al construcției este necesară reabilitarea corectă a fațadelor.

-
injectare cu mortar pe bază de ciment a fisurilor din zidărie. Injectarea fisurilor/crăpăturilor permite umplerea golurilor/fisurilor existente provocate de cauze ne seismice (fenomene fizice sau chimice). Injectarea se aplica diferențiat pentru fiecare tip de fisuri care pot să apară în pereții din zidăria nearmată din diverse cauze (seismice sau ne seismice). Tipurile de fisuri vor fi cartografiate prin relevee detaliate la începerea execuției.

-
matarea crăpăturilor cu mortar de var cu adaosuri hidraulice,

-
prin rețeserea cu cărămizi asemănătoare celor originale. Rețeserea / rezidirea zonelor cu fisuri/crăpături constă în înlocuirea elementelor pentru zidărie care prezintă fisuri cu deschideri mari/crăpături sau care sunt rupte/zdrobite. Rețeserea se face utilizând elemente pentru zidărie și mortar cu proprietăți cât mai apropiate de cele din zidăria originală din punct de vedere al formei, al dimensiunilor și al proprietăților mecanice de rezistență și deformabilitate. Se obține astfel refacerea continuității zidăriei pe traseul fisurii/crăpăturii. Rețeserea elementelor se face prin legături/ștrepi atât în planul peretelui cât și perpendicular pe acesta în cazul pereților cu grosime mare. În unele cazuri în rosturile orizontale pot fi introduse și bare din otel.

-
revizuirea/repararea și reabilitarea pereților de la subsol cu metode de asanare a umezelii.

-
brodarea cu cadre din beton a golurile noi de uși și ferestre ce se realizează în pereții din zidărie 

· 
creșterea capacitații portante a planșeelor, prin:

-
îndepărtarea materialelor existente pentru izolație a planșeului din boltișoare de cărămidă de peste subsol,

-
îndepărtarea elementelor din lemn și a materialelor pentru izolație ale planșeului peste parter și etajul 1;

-
se supra betonarea planșeul din boltișoare de cărămidă de peste subsol cu beton armat, minim 7cm, armat cu plase Ø8/100/100 mm din BST500, ancorată în pereții din zidărie cu dințișori armați de minim 15x15x40cm la pas de 1.00m;

-
se realizarea de  planșee noi din beton armat de 15cm grosime peste parter și etajul 1. Planșeul peste etajul 1 va rezema pe centurile noi din beton armat ale pereților portanți, iar planșeul peste parter se va ancora de zidăria din cărămidă cu dințișori armați de minim 15x15x40cm la pas de 1.00m

· 
refacerea șarpantei și a elementelor decorative:

-             refacerea șarpantei cu structură din lemn.

- 
structura șarpantei va fi cu cadre de lemn pe care vor fi montați popi suspendați pentru a nu fi dispuși în mijlocul camerelor. Popii vor fi dispuși doar în pereții de compartimentare și de închidere de la pod. Unele cadre vor fi realizate din ferme din lemn sau lemn stratificat.

· Hidroizolarea subsolului, la interior, prin aplicarea unor membrane bentonitice atât la pereți cât și la pardosea. Membranele vor fi acoperite cu un strat de beton armat de protecție;
· Reabilitare termică la nivelul pereților prin izolarea pereților exteriori cu vata minerala bazaltica de fațada de 5 cm grosime, montata la interior;
· Reabilitare tâmplăriei exterioare cu tâmplărie performantă;
· Reabilitare pod,  termoizolarea cu vată minerala bazaltică  de 20 cm;
· Izolarea termică a plăcilor peste subsol;
· Lucrări de consolidare și recompartimentări interioare, refacerea integrală a șarpantei;

· Intervenții la finisaje (desfacerea completă a tencuielilor vechi, se va înlătura tâmplăria fără a afecta buiandrugii sau grinzile de deasupra golurilor, recondiționarea parchetului din săli, recondiționarea mozaicului existent în sala de mese și în cabinetul medical);

· Lucrări de compartimentare se vor executa din pereți ușori care pot prelua fără degradări excesive deformațiile laterale ale structurii în caz de cutremur;

· Se vor realiza drenuri perimetrale cu descărcare în rețeaua de canalizare;

· Îndepărtarea apelor meteorice, prin înlocuirea  jgheaburilor și burlanelor;

· Refacerea trotuarelor perimetrale cu pantă spre exterior și izolarea corespunzătoarea rosturilor dintre trotuar și fundații.

· Înlocuirea corpurilor de iluminat cu unele cu LED, cu durata mare de viață și consum redus; 

· Montarea de panouri fotovoltaice pe acoperiș;

· Asigurarea calității aerului în sălile de clasa, cabinet, birouri prin intermediul tubulaturii de introducere si a celei de evacuare și a unei centrale de tratare aer. 

· Înlocuirea în totalitate a distribuției instalației de încălzire centrala cu conducte noi; 

· Montarea unui robinet de echilibrare termohidraulică pe racordul termic;
· Înlocuirea în totalitate a distribuției de apa calda menajera cu conducte noi din PPR; 

· Montarea de robinete de sectorizare si robinete de golire la baza coloanelor


  Ca urmare a întocmirii devizului general faza DALI, elaborat de către  CUSTOMIMAGE S.R.L, în baza contractului de achiziție de proiectare faza DALI  nr. 41/20.04.2022, valoarea totală a proiectului s-a modificat, fiind  de 15.163.488,36 lei. 

În data de 13.11.2023 a fost emis avizul favorabil nr.23 al Comisiei Tehnico-Economice pentru obiectivul de investiție din cadrul proiectului „Reabilitare școală gimnazială 1- școala verde  inteligentă”.
Ţinând cont de cele mai sus exprimate, propunem spre aprobarea Consiliului Local al Municipiului Timişoara:

· Se aprobă documentația tehnico-economică faza DALI aferentă obiectivului de investiție „Reabilitare școală gimnazială 1- școală verde  inteligentă”, finanțat  prin Planul Național Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice;
· Se aprobă indicatorii  tehnico-economici  aferenți obiectivului de investiție „Reabilitare școală gimnazială 1- școală verde  inteligentă”, conform Anexei nr. 1 care face parte integrantă din hotărâre.
Ținând cont de datele tehnice descrise de către compartimentul de resort în prezentul raport, în baza art. 136 din OUG nr.57/2019 privind Codul administrativ, apreciem că Proiectul de aprobarea documentației tehnico-economice – faza DALI , a indicatorilor tehnico-economici aferenți și a valorii proiectului „Reabilitare școală gimnazială nr.1- școala verde inteligentă”, nr.C5-B1-1841, finanțat prin Planul Național Redresare și Reziliență 2020-2026, în conformitate cu prevederile ghidului solicitantului PNRR 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice și a modificărilor legislative, îndeplinește condițiile tehnice pentru a fi supus dezbaterii și aprobării plenului consiliului local.

Direcția Incubator de Proiecte                                    Șef Serviciu  Documentații Proiecte
Director executiv, 

